4.  การประกอบธุรกิจของแต่ละสายผลิตภัณฑ์

  4.1 ลักษณะผลิตภัณฑ์

ผลิตภัณฑ์ของกลุ่มบริษัทสมบูรณ์ซึ่งดำเนินการผลิตโดยบริษัทฯ และบริษัทย่อย มีดังต่อไปนี้

1.  เพลาข้าง (Axle Shaft)

+-----------------+----------------------------------------------------+
| []              | เพลาข้าง (Axle Shaft)                               |
|                 | เป็นผลิตภัณฑ์หลักของกลุ่มบริษัทสมบูรณ์ผลิตโดย SAT              |
|                 | มีรายได้จากการขายคิดเป็นสัดส่วนร้อยละ 33                  |
|                 | ของรายได้จากการขายของกลุ่มบริษัทสมบูรณ์รวมในปี 2551        |
|                 | และบริษัทฯดำเนินธุรกิจผลิตเพลาข้างในประเทศไทยเป็นรายแรก    |
|                 | และเป็นรายใหญ่ที่สุดในปัจจุบัน                             |
|                 |                                                    |
|                 | เพลาข้างเป็น                                         |
|                 | เพลาเหล็กที่ต่อจากห้องเฟืองท้ายไปยังจานล้อหลังทั้งข้างซ้ายและขวา |
|                 | เพื่อถ่ายทอดแรงขับทางห้องเฟืองท้าย                        |
|                 | เป็นอุปกรณ์ที่ใช้สำหรับรถกระบะ                            |
|                 | กลุ่มลูกค้าที่สำคัญของกลุ่มบริษัทคือกลุ่มลูกค้าประเภทผู้ประกอบยานยนต์ |
|                 | (OEM) ได้แก่ บจ. มิตซูบิชิ มอเตอร์ส (ประเทศไทย) บจ. อีซูซุ   |
|                 | (ประเทศไทย) Auto Alliance Thailand Co., Ltd. บจ.   |
|                 | โตโยต้ามอเตอร์ (ประเทศไทย) และมีการส่งออกไปที่บริษัท ดาน่า  |
|                 | (ประเทศแอฟริกาใต้) DANA (South Africa)               |
+-----------------+----------------------------------------------------+

นอกเหนือไปจากสัญญาซื้อขายที่มีกับลูกค้าแล้ว บริษัทฯ มีการทำสัญญาความช่วยเหลือทางเทคนิค
(Technical Assistance ”TA”) กับ Gohsyu Corporation
สำหรับกระบวนการผลิตงานทุบขึ้นรูป (Forging) มาตั้งแต่ปี 2538 และ กับ Ibara Seiki
Co., Ltd. สำหรับกระบวนการผลิตงานกลึง (Machining) เพื่อการผลิตเพลาข้าง มาตั้งแต่ปี
2538 เรื่อยมาจนถึงปัจจุบัน โดย TA
ทั้งสองรายนี้เป็นผู้มีความเชี่ยวชาญในเทคโนโลยีดังกล่าวจากประเทศญี่ปุ่น
ทำให้ผลิตภัณฑ์ที่ได้จากการผลิตเป็นไปตามมาตรฐานความต้องการของลูกค้า
และสร้างความเชื่อมั่นให้กับลูกค้าได้เป็นอย่างดี

2.  แหนบแผ่น (Leaf Spring)

+------------------+---------------------------------------------------+
| []               | ผลิตภัณฑ์แหนบแผ่นผลิตโดย BSK โดยใน ปี 2551              |
|                  | มีสัดส่วนรายได้ร้อยละ 14                               |
|                  | ของรายได้จากยอดขายรวมของกลุ่มบริษัทสมบูรณ์ ทั้งนี้           |
|                  | กลุ่มลูกค้าของแหนบแผ่นมีทั้งลูกค้าผู้ประกอบยานยนต์ (OEM)       |
|                  | และผู้ค้าชิ้นส่วนอะไหล่ (REM) ลูกค้าหลักที่สำคัญได้แก่ บจ. มิตซูบิชิ |
|                  | มอเตอร์ส (ประเทศไทย) บจ. ย่งกี่ (1995)                |
|                  | และส่งออกไปยังประเทศญี่ปุ่น                             |
|                  |                                                   |
|                  | แหนบแผ่นมีลักษณะการซ้อนกันหลาย ๆ ชั้น ยึดติดกันด้วยสะดือแหนบ  |
|                  | เ                                                 |
|                  | ป็นอุปกรณ์ซึมซับแรงกระแทกในระบบกันสะเทือนระหว่างโครงรถยนต์ |
|                  | (Chassis) กับเพลารถซึ่งแข็งแรงและทนทาน                |
|                  | เหมาะสำหรับใช้กับรถบรรทุก และรถกระบะ                  |
+------------------+---------------------------------------------------+

ผู้ผลิตแหนบแผ่นในประเทศที่สำคัญรายอื่น ๆ เช่น NHK Spring (Thailand) และกลุ่มสามมิตร
มอเตอร์ โดยกลุ่มบริษัทมีส่วนแบ่งทางการตลาดของแหนบแผ่นในตลาด OEM ประมาณร้อยละ 17

  3. จานเบรก และ เบรกดุม (Disc Brake & Drum Brake)

  ------------------ ----------------------------------------------------
  []                 จานเบรก (Disc Brake) เป็นผลิตภัณฑ์หลักของกลุ่มบริษัทผลิตโดย
                     SBM จานเบรกเป็นจานเหล็กหล่อ กลึง/ เจียรหน้าจานทั้ง 2
                     ข้างของหน้าจาน เพื่อให้ผ้าเบรกที่ติดอยู่กับก้านเบรกจับหน้าจาน
                     เพื่อทำหน้าที่หยุดการหมุนของล้อ เวลาเหยียบเบรก ปกติจะใช้กับล้อหน้า
                     (บางรุ่นสามารถใช้จานเบรกทั้ง 4 ล้อ)

  ------------------ ----------------------------------------------------

  ------------------ -----------------------------------------------------------
  []                 เบรกดุม (Drum Brake) เป็นอีกผลิตภัณฑ์หลักของกลุ่มสมบูรณ์ผลิตโดย SBM
                     เบรกดุมเป็นจานเบรกอีกแบบที่กลึงผิวขับผ้าเบรกแบบด้ามแผ่นดันจากทางด้านใน
                     เพื่อทำหน้าที่หยุดการหมุนของล้อ(มักจะใช้กับล้อหลัง)

  ------------------ -----------------------------------------------------------

จานเบรกและเบรกดุมมีรายได้รวมจากการขาย คิดเป็นสัดส่วนร้อยละ 14
ของรายได้จากการขายของกลุ่มบริษัทสมบูรณ์รวมในปี 2551 สามารถใช้ได้กับรถกระบะ
และรถยนต์ผู้โดยสาร ซึ่ง SBM มีการจำหน่ายให้กับลูกค้าประเภทผู้ประกอบยานยนต์ OEM
ลูกค้าหลักที่สำคัญได้แก่ บจ. ฮอนด้า ออโตโมบิล (ประเทศไทย) บจ. มิตซูบิชิ มอเตอร์ส
(ประเทศไทย) และ บจ. อีซูซุ มอเตอร์ส (ประเทศไทย) จำกัด เป็นต้น SBM
มีการทำสัญญาซื้อขายกับลูกค้าเหล่านี้ในลักษณะรายปีและมีการต่อสัญญาเป็นรายปีโดยอัตโนมัติในช่วง
Model Life

4.  ท่อรวมไอเสีย (Manifold Exhaust)

+------------------+---------------------------------------------------+
| []               | ท่อร่วมไอเสียเป็นหนึ่งในผลิตภัณฑ์หลักของ SBM                |
|                  | มีสัดส่วนรายได้ร้อยละ 5                                |
|                  | ของรายได้จากยอดขายรวมของกลุ่มบริษัทในปี 2551            |
|                  |                                                   |
|                  | ท่อร่วมไอเสียเป็นเหล็กหล่อ ลักษณะคล้าย ๆ ท่อ 4-6           |
|                  | (ตามจำนวนลูกสูบ) ต่อมารวมกันก่อนปล่อยออกไปสู่ท่อไอเสีย      |
|                  | ทำหน้าที่ระบายไอเสียที่เกิดจากการเผาไหม้ของเครื่องยนต์       |
|                  | สามารถใช้ได้กับรถกระบะ และรถยนต์ผู้โดยสาร               |
|                  | โดยมีลูกค้าหลักที่สำคัญคือ บจ. Auto Alliance Thailand,    |
|                  | Co., Ltd. (Mazda& Ford) บจ. มิตซูบิชิ มอเตอร์ส         |
|                  | (ประเทศไทย) และ บจ. สยามออโตโมบิล                  |
+------------------+---------------------------------------------------+

5.  จานไฟและดุมล้อช่วยแรง (Fly Wheel Comp & Fly Wheel)

+------------------+---------------------------------------------------+
| []               | จานไฟและดุมล้อช่วยแรง (Fly Wheel Comp & Fly Wheel)   |
|                  | เป็นอีกผลิตภัณฑ์ที่ผลิตโดย SBM มีสัดส่วนรายได้ร้อยละ 4         |
|                  | ของรายได้จากการขายในปี 2551 ลูกค้าหลักที่สำคัญได้แก่ บจ.    |
|                  | มิตซูบิชิ มอเตอร์ส (ประเทศไทย) และ บจ. ฮอนด้า ออโตโมบิล  |
|                  | (ประเทศไทย)                                       |
|                  |                                                   |
|                  | ดุมล้อช่วยแรง เป็นจานขนาดใหญ่                          |
|                  | ติดอยู่กับเพลาข้อเสือของเครื่องยนต์                        |
|                  | เพื่อให้แรงเฉื่อยในการหมุนของเพลา                       |
|                  | ขับดันรอบการหมุนให้หมุนต่อไป เพื่อใช้จุดระเบิดในรอบต่อ ๆไป    |
+------------------+---------------------------------------------------+

ในด้านความช่วยเหลือทางเทคนิคการผลิต ปัจจุบัน SBM มีสัญญาความช่วยเหลือทางเทคนิคกับ
Ibara Seiki Co., Ltd. ประเทศญี่ปุ่น
ในด้านการออกแบบกระบวนการผลิตที่สามารถผลิตสินค้าที่มีคุณภาพ
และการพัฒนากระบวนการผลิตอย่างต่อเนื่อง

6.  เหล็กกันโคลง (Stabilizer Bar)

+-------------------+--------------------------------------------------+
| []                | ผลิตโดย BSK มีสัดส่วนรายได้ร้อยละ 7                    |
|                   | ของรายได้จากการขายรวมในปี 2551 ลูกค้าหลักที่สำคัญได้แก่    |
|                   | บจ. มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล |
|                   | (ประเทศไทย) และ บจ. โตโยต้า มอเตอร์ (ประเทศไทย)    |
|                   |                                                  |
|                   | เหล็กกันโคลงเป็นเหล็กสปริงแท่งกลมยาว                   |
|                   | ดัดเป็นรูปร่างเพื่อยึดเข้ากับโครงรถ ซ้ายจรดขวา             |
|                   | เป็นตัวประคองให้การเข้าโค้งสามารถยึดเกาะถนนได้ดียิ่งขึ้น     |
+-------------------+--------------------------------------------------+

7.  สปริงขด (Coil Spring)

  -------------------- ---------------------------------------------------
  []                   ผลิตโดย BSK มีสัดส่วนรายได้ประมาณร้อยละ 7
                       ของรายได้จากการขายรวมในปี 2551 ลูกค้าหลักที่สำคัญได้แก่ บจ.
                       มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล
                       (ประเทศไทย) บจ. โตโยต้ามอเตอร์ (ประเทศไทย) บจ.
                       สยามนิสสัน ออโตโมบิล จำกัด และ Renault Samsung Motors
                       CO., LTD. (Korea)

  []                   สปริงขดสามารถแบ่งได้เป็นสปริงขดขึ้นรูปร้อนและสปริงขดขึ้นรูปเย็น
                       โดยเป็นเหล็กสปริงที่ขดเป็นม้วน ๆ ใช้รับแรงกระแทกคู่กับ
                       Shock-Absorber
  -------------------- ---------------------------------------------------

นอกเหนือไปจากผลิตภัณฑ์ที่ได้กล่าวมาแล้วนั้น กลุ่มบริษัทสมบูรณ์ยังมีผลิตภัณฑ์อื่น ๆที่สำคัญได้แก่
เพลาแหนบ (Trunnion Shaft) วาล์ว (Valve) พุชรอด (Push Rod) แท่นยึด (Bracket)
และผลิตภัณฑ์ที่เป็นงานหล่ออื่น ๆ จาก SBM และ ICP ซึ่งมีผลิตภัณฑ์ทั้งสิ้นรวมกันกว่า 20 รายการ

2.  การตลาดและภาวะการแข่งขัน

    1.  กลยุทธ์ทางการตลาด

กลุ่มบริษัทสมบูรณ์ดำเนินธุรกิจเกี่ยวกับอุตสาหกรรมรถยนต์
ทั้งทางด้านผลิตและจำหน่ายมานานมากกว่า 60 ปี
ได้รับความเชื่อถือและยอมรับจากลูกค้ามาโดยตลอด
ทั้งนี้เพราะว่ากลุ่มบริษัทให้ความสำคัญกับลูกค้าเป็นอันดับแรก
และได้ดำเนินกลยุทธ์ด้านการตลาดมาอย่างต่อเนื่องคือ Q C D E M

1)  Q (Quality) - คุณภาพสินค้าอยู่ในระดับมาตรฐานสากล
    กลุ่มบริษัทมีระบบมาตรฐานคุณภาพในระดับสากลโดยได้รับประกาศนียบัตร ISO/TS 16949
    และ ISO14001

2)  C (Cost) - ต้นทุนที่สามารถตอบสนองต่อตลาดและแข่งขันได้
    กลุ่มบริษัทมีการบริหารต้นทุนอย่างมีประสิทธิภาพ
    มีการกระบวนการพัฒนาปรับปรุงด้านต้นทุนอย่างต่อเนื่อง
    เพื่อรักษาระดับต้นทุนให้สามารถแข่งขันได้

3)  D (Delivery) - การส่งมอบที่ตรงเวลา กลุ่มบริษัทมีการพัฒนาระบบงาน Logistics
    โดยมีแผนติดตั้งระบบ Enterprise Resource Planning (ERP)
    เพื่อตอบสนองความต้องการของลูกค้าให้ส่งมอบตรงเวลาได้ ร้อยละ 100

4)  E (Engineering) - ความสามารถเชิงวิศวกรรม
    กลุ่มบริษัทมีการพัฒนาความสามารถเชิงวิศวกรรมทั้งทางด้านการออกแบบ การทำ Tooling
    กระบวนการวิธีการประเมินเชิงวิศวกรรมอย่างต่อเนื่อง
    ทั้งนี้กลุ่มบริษัทยังมีพันธมิตรทางธุรกิจกับผู้ให้ความช่วยเหลือทางเทคนิค (Technical
    Assistance “TA”)
    จากประเทศญี่ปุ่นเพื่อให้ความมั่นใจว่ากลุ่มบริษัทจะมีการผลิตสินค้าที่มีคุณภาพ
    ได้รับการถ่ายทอดเทคโนโลยีชั้นสูงอยู่ตลอดเวลา

5)  M (Management) - ความสามารถด้านการบริหารจัดการ
    กลุ่มบริษัทมีความสามารถด้านการบริหารจัดการที่สามารถตอบสนองต่อการแข่งขันทางธุรกิจและสภาวะทั่วไปทางเศรษฐกิจได้ดี
    โดยใช้แนวคิดใหม่ ๆ และการบริหารการจัดการความเสี่ยง (Risk Management)
    ที่มีการพัฒนาอย่างต่อเนื่อง

    1.  กลุ่มลูกค้าเป้าหมาย

1. ผู้ประกอบยานยนต์ (Original Equipment Manufacturer “OEM”)

ปัจจุบันเป็นกลุ่มลูกค้าหลัก ประกอบไปด้วยผู้ผลิตรถยนต์ค่ายญี่ปุ่นในประเทศ ได้แก่ มิตซูบิชิ,
โตโยต้า, ฮอนด้า, อีซูซุ, นิสสัน เป็นต้น และ กลุ่มลูกค้าในต่างประเทศเช่น ประเทศญี่ปุ่น
และประเทศในกลุ่มอาเซียน
ซึ่งกลุ่มบริษัทมีนโยบายที่จะสร้างความพึงพอใจกับลูกค้ากลุ่มนี้ให้มีมากขึ้นโดยเน้นกลยุทธ์ QCDEM
เป็นหลักดังที่กล่าวมาแล้ว ปัจจุบันมียอดขายประมาณร้อยละ 94 ของยอดขายรวม

2. ผู้ค้าอะไหล่รถยนต์ (Replacement Equipment Manufacturer “REM”)

กลุ่มบริษัทมีลูกค้าที่เป็นผู้ค้าอะไหล่รายใหญ่ดำเนินกิจการมานานจนเป็นที่รู้จักของร้านค้าอะไหล่ปลีกทั่วประเทศเป็นอย่างดี
คือบริษัท ย่งกี่ (1995) จำกัด ผลิตภัณฑ์หลักที่จำหน่ายในตลาดนี้คือแหนบแผ่น
และยังมีการส่งออกโดยตรงไปยังกลุ่มลูกค้าผู้ค้าอะไหล่ต่างประเทศอีกด้วย เช่น
ประเทศในกลุ่มอาเซียน เป็นต้น ปัจจุบันมียอดขายประมาณร้อยละ 6 ของยอดขายรวม

2.  ภาวะอุตสาหกรรมและภาวะการแข่งขัน

หลังจากวิกฤติเศรษฐกิจตั้งแต่ปี 2542 เป็นต้นมา
อุตสาหกรรมยานยนต์ของไทยมีการฟื้นตัวอย่างต่อเนื่องและมีแนวโน้มที่จะขยายตัวเป็นอย่างมากในอนาคตเนื่องจากประเทศไทยมีปัจจัยเกื้อหนุนหลายประการ
เช่นแรงงานมีความชำนาญสูงเนื่องจากประเทศไทยเป็นฐานการผลิตรถยนต์มานานมากกว่า 20 ปี
รัฐบาลมีนโยบายสนับสนุนอุตสาหกรรมยานยนต์โดยมีการดำเนินการกิจกรรมสนับสนุนผู้ประกอบยานยนต์และผู้ผลิตชิ้นส่วนในด้านต่างๆมากมาย
อุตสาหกรรมมีการขยายตัวอย่างกว้างขวางต่อเนื่อง ครอบคลุมในหลายๆผลิตภัณฑ์ ทำให้ Local
Content มีจำนวนมากขึ้นเรื่อยๆ ซึ่งสามารถรองรับความต้องการของผู้ผลิตรถยนต์ได้เป็นอย่างดี
และรัฐบาลยังมีข้อตกลงทำเขตการค้าเสรีแบบทวิภาคี (Free Trade Area “FTA”)
กับหลายๆประเทศที่เป็นคู่ค้ารายใหญ่
ทำให้ผู้ผลิตชิ้นส่วนยานยนต์ได้รับผลประโยชน์จากการส่งออกรถยนต์และชิ้นส่วนยานยนต์ที่มากขึ้น

[]

สภาวการณ์แข่งขันของผู้ประกอบชิ้นส่วนยานยนต์

จากภาวะการขยายตัวอย่างต่อเนื่องของอุตสาหกรรมรถยนต์ส่งผลให้ความต้องการชิ้นส่วนยานยนต์เพิ่มสูงขึ้นในทิศทางเดียวกัน
ภาวะการแข่งขันระหว่างผู้ประกอบการชิ้นส่วนยานยนต์ภายในประเทศโดยรวมในช่วง 3
ปีที่ผ่านมาเริ่มรุนแรงขึ้น อย่างไรก็ตาม
จากการที่ขนาดของธุรกิจที่มีการขยายตัวอย่างต่อเนื่องในระดับสูงจึงทำให้การแข่งขันโดยรวมในปัจจุบันยังไม่มีความรุนแรงมากนัก

ทั้งนี้ ผู้ประกอบการจะต้องพยายามรักษาระดับคุณภาพของสินค้าให้ได้ระดับตามมาตรฐาน
ซึ่งเป็นปัจจัยหลักในการตัดสินใจซื้อของลูกค้า
และผู้ประกอบการชิ้นส่วนยานยนต์ต้องมีการพัฒนาหรือปรับปรุงระบบการผลิตเพื่อลดต้นทุนการผลิตลงเพื่อช่วยลดต้นทุนการผลิตให้กับลูกค้าได้อีกทอดหนึ่ง
จึงจะสามารถรักษาความสามารถในการแข่งขันให้เหนือกว่าคู่แข่งได้

นอกจากนี้ผู้ผลิตชิ้นส่วนในประเทศยังต้องเตรียมพร้อมเพื่อรับแรงกดดันจากการเร่งพัฒนาคุณภาพ
อุตสาหกรรมยานยนต์ของผู้ประกอบการในประเทศจีนและอินเดีย
ซึ่งมีแหล่งวัตถุดิบและต้นทุนแรงงานที่ถูกกว่า
ดังนั้นเพื่อความอยู่รอดในระยะยาวผู้ประกอบการผลิตชิ้นส่วนในประเทศจะต้องมีการพัฒนาสินค้าไปอีกระดับหนึ่ง
โดยเป็นการพัฒนาสินค้าให้มีมูลค่าเพิ่ม แทนการขายเป็นชิ้นส่วนแต่เพียงอย่างเดียว
หรือเข้าร่วมวิจัยและพัฒนาผลิตภัณฑ์กับ TA หรือกับลูกค้าผู้ประกอบยานยนต์โดยตรง
ซึ่งเป็นทิศทางที่ผู้ประกอบการยานยนต์ให้ความสนใจอยู่

ในขณะนี้

สถานการณ์ภาพรวมของอุตสาหกรรมรถยนต์ในช่วงที่ผ่านมา มีการเจริญเติบโตอย่างต่อเนื่อง
โดยในปัจจุบัน ปี 2551 ยอดผลิตรถยนต์โดยรวมทั้งหมดมีจำนวน 1,393,742 คัน
เพิ่มขึ้นจากปีก่อนร้อยละ 8.26 แบ่งเป็นรถยนต์นั่งส่วนบุคคลจำนวน 401,309 คัน
คิดเป็นสัดส่วนร้อยละ 28.79 หรือมีอัตราเพิ่มขึ้นร้อยละ 27.22 รถกระบะขนาด 1 ตัน
(รวมรถกระบะเอนกประสงค์) จำนวน 974,642 คัน คิดเป็นสัดส่วนร้อยละ 69.93
หรือเพิ่มขึ้นร้อยละ 2.77 และรถเพื่อการพาณิชย์อื่น ๆ จำนวน 17,791 คัน คิดเป็นสัดส่วนร้อยละ
1.28 หรือลดลงร้อยละ 24.34

อย่างไรก็ตาม ในปี 2551 ยอดขายรถยนต์ภายในประเทศลดลงจากปี 2550 ซึ่งมียอดขาย
631,251 คัน ลดลงเหลือ 615,270 คัน หรือลดลงจากปีก่อนร้อยละ 2.53
เนื่องจากปัญหาทางด้านการเมืองที่ต่อเนื่องจากปีที่ผ่านมา ราคาน้ำมันที่สูงขึ้นในช่วงไตรมาส 1 ถึง
ไตรมาส 3 ส่งผลต่อความเชื่อมั่นของผู้บริโภค
ทำให้ยอดขายรถยนต์ภายในประเทศมีอัตราลดลงต่อเนื่องเป็นปีที่ 3 ติดต่อกัน นอกจากนั้น
ความต้องการของผู้บริโภคภายในประเทศไทยในปี 2551 นั้น ยังเปลี่ยนแปลงไป
โดยมีการซื้อรถยนต์นั่งส่วนบุคคลมากขึ้น โดยเมื่อเปรียบเทียบกับบอดจำหน่ายรถยนต์นั่งในปี 2550
นั้น พบว่าสูงขึ้นร้อยละ 32 แต่ยอดจำหน่ายรถยนต์ประเภทอื่นลดลง
ทำให้ยอดขายภายในประเทศโดยรวมลดลง

แม้ว่ายอดขายรถยนต์ภายในประเทศจะลดลง แต่ยอดส่งออกรถยนต์กลับมีอัตราการเจริญเติบโตสูงขึ้น
แม้ว่าจะไม่สูงมากเท่ากับการเจริญเติบโตในปี 2550 ก็ตาม
เนื่องจากความต้องการรถยนต์ในตลาดโลกมีอัตราที่สูงขึ้น ในช่วงไตรมาสที่ 1 ถึง ไตรมาสที่ 3
และเริ่มชะลอตัวลดลงในช่วงไตรมาสที่ 4 เนื่องจากปัญหาทางด้านเศรษฐกิจและการเงิน
ของประเทศสหรัฐอเมริกา ซึ่งส่งผลกระทบถึงกลุ่มประเทศอื่นๆ ทั้งในกลุ่มประเทศยุโรป,
ญี่ปุ่นและประเทศอื่นๆ แต่บางส่วนก็ส่งผลกระทบที่ดีต่อการส่งออกรถยนต์ในประเทศไทย
เนื่องจากมีการย้ายฐานการผลิตมาที่ประเทศไทยแทน
ทำให้ยอดส่งออกรถยนต์มีปริมาณสูงกว่ายอดขายรถยนต์ภายในประเทศไทยเป็นปีที่สองติดต่อกัน
โดยมีตัวเลขการส่งออกจำนวน 732,379 คัน เพิ่มขึ้นจากปี 2550 ซึ่งมียอดอยู่ที่ 657,119
ถึงร้อยละ 11.45

ผู้ผลิตชิ้นส่วนยานยนต์ยังคงต้องพยายามพัฒนา และเพิ่มระดับคุณภาพของสินค้าให้ได้อย่างต่อเนื่อง
เพื่อเป็นการสร้างความได้เปรียบทางการแข่งขัน เนื่องจากรูปแบบของการแข่งขัน
จะเป็นการแข่งขันในระดับโลกมากขึ้น
ตามนโยบายของผู้ผลิตรถยนต์ที่จะมีการคัดเลือกผู้ผลิตจากประเทศต่าง ๆทั่วโลก
เพื่อให้สินค้าที่ได้มีต้นทุนที่ลดลงและสามารถนำไปใช้สำหรับรถยนต์ของตนเองทั่วโลก

2.  การจัดหาผลิตภัณฑ์หรือบริการ

    1.  กำลังการผลิต

บริษัทฯ และบริษัทย่อย มีกำลังการผลิตและการใช้กำลังการผลิตจำแนกตามผลิตภัณฑ์ดังต่อไปนี้

+------------+---------+--------+----+----------+----+--------+----+
| ผลิตภัณฑ์     | บ       | 2551   | %  | 2550     | %  | 2549   | %  |
|            | ริษัทผู้ผลิต |        |    |          |    |        |    |
+------------+---------+--------+----+----------+----+--------+----+
| เพลาข้าง    | SAT     | 2,2    | 99 | 2        | 97 | 2,3    | 85 |
|            |         | 15,214 | .7 | ,348,010 | .1 | 48,010 |    |
+------------+---------+--------+----+----------+----+--------+----+
| เพลาแหนบ   | SAT     | 10,824 | 80 | 10,824   | 1  | 10,824 | 88 |
|            |         |        |    |          | 07 |        |    |
+------------+---------+--------+----+----------+----+--------+----+
| จานเบรก    | SBM     | 1,1    | 85 | 1        | 84 | 1,1    | 85 |
|            |         | 00,000 |    | ,100,000 |    | 04,152 |    |
+------------+---------+--------+----+----------+----+--------+----+
| เบรกดุม     | SBM     | 7      | 85 | 770,000  | 75 | 1,0    | 65 |
|            |         | 70,000 |    |          |    | 02,266 |    |
+------------+---------+--------+----+----------+----+--------+----+
| ท่อร่วมไอเสีย | SBM     | 5      | 85 | 540,100  | 90 | 5      | 89 |
|            |         | 50,000 |    |          |    | 46,448 |    |
+------------+---------+--------+----+----------+----+--------+----+
| จา         | SBM     | 1      | 85 | 134,163  | 90 | 1      | 1  |
| นไฟและดุมล้อ |         | 30,000 |    |          |    | 13,429 | 00 |
|            |         |        |    |          |    |        |    |
| ช่วยแรง     |         |        |    |          |    |        |    |
+------------+---------+--------+----+----------+----+--------+----+
| ตัวจับยึด     | SBM     | 1,0    | 85 | 962,000  | 80 | 1,0    | 96 |
|            |         | 00,000 |    |          |    | 08,504 |    |
+------------+---------+--------+----+----------+----+--------+----+
| อื่น ๆ       | SBM     | 1,5    | 85 |          |    |        |    |
|            |         | 00,000 |    |          |    |        |    |
+------------+---------+--------+----+----------+----+--------+----+
| แหนบแผ่น    | BSK     | 17,400 | 82 | 18,000   | 7  | 19,020 | 70 |
| (ตัน/ปี)     |         |        |    |          | 9. |        |    |
|            |         |        |    |          | 40 |        |    |
+------------+---------+--------+----+----------+----+--------+----+
| เหล็กกันโคลง | BSK     | 1,3    | 59 | 1        | 4  | 1,5    | 37 |
|            |         | 20,000 |    | ,320,000 | 0. | 93,455 |    |
|            |         |        |    |          | 06 |        |    |
+------------+---------+--------+----+----------+----+--------+----+
| สปร        | BSK     | 3,0    | 50 | 1        | 8  | 1,5    | 49 |
| ิงขดขึ้นรูปร้อน |         | 00,000 |    | ,200,000 | 2. | 60,000 |    |
|            |         |        |    |          | 29 |        |    |
+------------+---------+--------+----+----------+----+--------+----+

  หมายเหตุ

  - กำลังการผลิตคำนวณจากเวลา 550 ชั่วโมงต่อเดือน

2.  ขั้นตอนการผลิต

การผลิตสินค้าแต่ละชนิดของกลุ่มบริษัทเป็นการผลิตตามแบบ (Specification)
ที่ได้มีการกำหนดจากลูกค้าผู้ประกอบยานยนต์ โดยเริ่มจากการที่ลูกค้าส่ง Drawing
ของผลิตภัณฑ์ที่ต้องการมาให้ฝ่ายขาย เพื่อให้กลุ่มบริษัทศึกษาความเป็นไปได้ของการผลิต
จัดเตรียมความพร้อมของเครื่องจักรในการผลิต และเสนอราคาซื้อขาย และหากตกลงกันได้
ก็จัดทำเป็นสัญญาซื้อขายสินค้าในลำดับถัดมา และมีการต่อสัญญายาวไปเท่ากับ Model Life
ของรถยนต์รุ่นนั้นๆ

เพื่อให้การผลิตเป็นไปอย่างมีประสิทธิภาพ
ลูกค้าผู้ประกอบยานยนต์จะมีการจัดทำประมาณการการผลิตรถยนต์ประจำ 6
เดือนและส่งให้กลุ่มบริษัท ซึ่งฝ่ายผลิตของบริษัทฯ
และบริษัทย่อยจะได้มีการวางแผนการผลิตให้สอดคล้องกับแผนการผลิตรถยนต์ของลูกค้าดังกล่าว
และวางแผนการจัดซื้อวัตถุดิบให้เหมาะสมได้
โดยที่ลูกค้าจะมีการยืนยันยอดสั่งซื้อเป็นรายเดือนอีกครั้ง

ขั้นตอนการผลิตของบริษัทฯและบริษัทย่อยฯ ยกตามประเภทผลิตภัณฑ์หลักได้ดังนี้

[]ในทุกสายการผลิต
บริษัทฯและบริษัทย่อยจัดให้มีการตรวจสอบคุณภาพของสินค้าก่อนที่จะทำการส่งมอบให้กับลูกค้า
โดยในปัจจุบันการส่งมอบสินค้าจัดทำใน 2 วิธีคือ 1)
ส่งมอบให้ลูกค้าที่สถานที่ของลูกค้าโดยการจ้างบริษัทขนส่ง 2
แห่งที่มีความน่าเชื่อเพื่อการส่งมอบที่ตรงเวลา และ 2) ลูกค้ามารับของเองที่โรงงานของบริษัทฯ
และบริษัทย่อย

3.  การจัดหาวัตถุดิบ

วัตถุดิบหลักที่สำคัญในการผลิตของกลุ่มบริษัท ได้แก่ เหล็กคาร์บอนสูงท่อนกลม (Round Bar)
เหล็กสปริงเส้นแบนและกลม (Spring Flat Bar, Spring Round Bar)
ซึ่งลูกค้าที่เป็นผู้ผลิตรถยนต์ เป็นผู้กำหนดชนิด (Specification) และแหล่งที่มาของเหล็ก
เพื่อเป็นการควบคุมคุณภาพของผลิตภัณฑ์ที่ผลิตขึ้นโดยกลุ่มบริษัท
ซึ่งเหล็กดังกล่าวทั้งหมดเป็นเหล็กที่ต้องมีการนำเข้าจากต่างประเทศ
เนื่องจากไม่สามารถผลิตได้ในประเทศ โดยบริษัทฯและบริษัทย่อย
ทำการจัดซื้อโดยตรงจากผู้ผลิตในต่างประเทศ
และส่วนหนึ่งสั่งซื้อผ่านตัวแทนจำหน่ายที่มีอยู่ทั้งในประเทศและในต่างประเทศ
โดยวัตถุดิบกลุ่มนี้มีมูลค่าประมาณร้อยละ 80 ของวัตถุดิบหลัก สำหรับวัตถุดิบที่สำคัญอีกรายการคือ
เศษเหล็กอัด (Steel Scrap) ซึ่งเป็นการซื้อจากผู้ประกอบการภายในประเทศ
และบางส่วนลูกค้าที่เป็นผู้ผลิตรถยนต์เป็นผู้จัดหาให้ ซึ่งสำหรับวัตถุดิบในกลุ่มนี้มีมูลค่าประมาณร้อยละ
20 ของวัตถุดิบหลัก

ในปี 2551 บริษัทฯมีการบริหารและพัฒนาความสัมพันธ์ทางธุรกิจ
และการพัฒนาผลิตภัณฑ์กับผู้ผลิตและผู้ขายวัตถุดิบอย่างต่อเนื่อง
เพื่อพัฒนาคุณภาพของวัตถุดิบและเงื่อนไขในการดำเนินธุรกิจร่วมกัน
อีกทั้งเป็นการพัฒนาแหล่งวัตถุดิบสำรองในกรณีฉุกเฉิน รวมทั้งได้พัฒนาการจัดเก็บและรวบรวมข้อมูล
ตลอดจนการวิเคราะห์ข้อมูล เพื่อใช้ในการเจรจาต่อรองกับผู้ผลิต ผู้ขายวัตถุดิบ
และลูกค้าที่เป็นผู้ผลิตรถยนต์ จนข้อมูลเป็นที่ยอมรับทั้งผู้ผลิต ผู้ขาย และลูกค้าที่เป็นผู้ผลิตรถยนต์
ทำให้มั่นใจได้ว่า บริษัทฯจะไม่ประสบปัญหาในเรื่องของการจัดหาวัตถุดิบ
ที่จะส่งผลกระทบในเชิงลบต่อผลประกอบการของบริษัทฯ โดยคู่ค้าเหล็กที่สำคัญของบริษัทฯ ได้แก่
บริษัท Metal One Service Thailand และบริษัท Summit Advance Material
ซึ่งเป็นบริษัทตัวแทนจัดหาวัตถุดิบ รวมถึงบริษัท Sunflag Iron And Steel จากประเทศอินเดีย
บริษัท PT MSM INDO จากประเทศอินโดนีเซีย บริษัท Nippon steel และบริษัท Sumitomo
จากประเทศญี่ปุ่น ซึ่งเป็นบริษัทผู้ผลิตเหล็กโดยตรง เป็นต้น

4.  งานที่ยังไม่ได้ส่งมอบ

  -ไม่มี-